గ్యారీ గిల్మర్

గ్యారీ జాన్ గిల్మర్ (1951 జూన్ 26 - 2014 జూన్ 10) 1973 - 1977 మధ్య 15 టెస్టులు, 5 వన్డే ఇంటర్నేషనల్స్ (ODIలు) ఆడిన ఒక ఆస్ట్రేలియన్ క్రికెటర్.

అతని కెరీర్ శిఖరాగ్రంలో, గిల్మర్ "ప్రతిభ గల హిట్టింగ్"తో పాటుగా "చొచ్చుకొనిపోయే" లెఫ్ట్ ఆర్మ్ స్వింగ్ బౌలింగ్, మంచి స్లిప్ క్యాచింగ్‌ కలయికగా ఆడేవాడు. అతన్ని ఆస్ట్రేలియన్ ఆల్ రౌండర్ ఎలాన్ డేవిడ్‌సన్‌తో పోల్చేవారు. న్యూకాజిల్‌కు ఆడినవారిలో గొప్ప ఆల్-రౌండర్ అని పేరుబడడమే కాదు, ఆ జట్టుకు చెందిన అతి గొప్ప క్రికెటర్‌ అని కూడా కొందరు అతని గురించి పేర్కొంటారు.Dan Proudman, "Gary Gilmour: Charisma at the crease" , The Newcastle Herald 10 June 2014 accessed 11 June 2014

ఆస్ట్రేలియాలోని న్యూక్యాజిల్‌కు చెందిన వారాతా సబర్బ్ ప్రాంతంలో జన్మించిన అతను పాఠశాల దశలో బేస్‌బాల్, క్రికెట్ కూడా బాగా ఆడేవాడు.Bill Collins, Max Aitken and Bob Cork, One hundred years of public school sport in New South Wales 1889–1989 (Sydney, ca. 1990, New South Wales Department of School Education, p180ff) 1971లో 20వ ఏట ఫస్ట్ క్లాస్ అరంగేట్రం చేసిన గిల్మర్ మొదటి మ్యాచ్‌లోనే రెండు ఇన్నింగ్స్‌లో వరుసగా 40, 122 పరుగులు చేసి, బౌలింగ్‌లోనూ 2-27, 0-40 ప్రదర్శన చేశాడు. అప్పటి నుంచి 1974 వరకూ కౌంటీ క్రికెట్లో అప్పుడప్పుడూ తడబడ్డా నమ్మదగ్గ ఆల్రౌండర్‌గా పేరు సంపాదించుకున్నాడు.
వర్గం:ఆస్ట్రేలియా క్రికెట్ క్రీడాకారులు
వర్గం:2014 మరణాలు
వర్గం:1951 జననాలు